b'\n_START_ARTICLE_\nFranc Milost\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini gostilni\xc4\x8darja Petra in gospodinje Lucije Milost rojene Pi\xc4\x8dulin. Izu\xc4\x8dil se je za peka in bil med prvimi socialisti\xc4\x8dnimi aktivisti v Gorici. Uredil je nekaj \xc5\xa1tevilk prvega socialisti\xc4\x8dnega lista na Gori\xc5\xa1kem Nuova idea (1902-1904). Kasneje se je preselil v Trst, kjer je bil med drugim v letih 1912-1913 tudi predsednik politi\xc4\x8dnega odbora de\xc5\xbeelne organizacije Jugoslovanske socialnodemokratske stranke. Leta 1909 je kandidiral na volitvah za tr\xc5\xbea\xc5\xa1ki mestni svet, po letu 1910 pa je eno leto pre\xc5\xbeivel v Bregenzu, kjer je bil predsednik izobra\xc5\xbeevalnega dru\xc5\xa1tva italijanskih delavcev. Nekaj \xc4\x8dasa je bil tudi urednik dvojezi\xc4\x8dnega glasila pekovskih delavcev International (Trst, 1906-1908). \xc4\x8dlanke je objavljal v listih Rde\xc4\x8di prapor, Delavski list, Il Lavoratore, Zarja in Naprej ter revijah Na\xc5\xa1i zapiski in Njiva. Po kon\xc4\x8dani 1. svetovni vojni je v Trstu deloval v socialisti\xc4\x8dnem gibanju, vendar pa je zaradi nerednega \xc5\xbeivljenja njegovo delo v politiki postajalo vse manj pomembno.'